cyanic-selkie/wikianc huggingface dataset:
Ярхон-Игол (Ерган-Еган ҡушылдығы)
Һыу реестры мәғлүмәттәре
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Ҡала төҙөлөшө
Ҡала төҙөлөшө — ҡала төҙөлөшөн планлаштырыу теорияһы һәм практикаһы. Шулай уҡ ҡала төҙөлөшө функциональ-ғәмәли (иҡтисади, демографик, төҙөлөш-техник, санитар-гигиена) һәм эстетик (архитектура-художество) бурыстарҙы комплекслы хәл итеүсе архитектура һәм төҙөлөш өлкәһе булараҡ билдәләнә.
Ҡала ҡоролошо торлаҡ төҙөлөшөнөң, ҡалаларҙың, ауылдарҙың матди-арауыҡ мөхитен формалаштыра, таралып ултырыуҙың киң системалары ландшафтын ойоштора.
Ҡала тирә-яҡ мөхитен планлаштырыуҙа яңы проблемаларҙы һанлы, бигерәк тә уның бығаса булмаған үҫеш тиҙлеге, килтерҙе. Үҫеш тиҙлегенең сифатлы артыуы һәм һөҙөмтәлә бер кеше ғүмере осоронда күп тапҡыр социотехнологик трансформациялар ҡала инфраструктураһы үҫешен оҙайлы ваҡытҡа ғына түгел, урта сроклы һәм хатта яҡын перспективала планлаштырыуҙы сиктән тыш ҡыйынлаштыра.
Ҡала төҙөлөшөн проектлау һәм тикшереү объекттары
Ҡала төҙөлөшө системаһы — техник үҙләштерелгән территориялар, биналар һәм ҡоролмалар, юлдар һәм инженер коммуникациялары — төрлө территориаль кимәлдәрҙә ижтимағи йәшәйеш мөхитен булдырыусы тәбиғи компоненттар менән бергә арауыҡта ойошҡан һәм үҙ-ара бәйле матди элементтар йыйылмаһы.
Ҡала төҙөлөшө системаһы элементы — Был системаның берҙәм, бүленмәҫ өлөш булараҡ ҡаралған өлөшө. Шулай уҡ ҡала төҙөлөшө системаһы элементтарын бүлеү буйынса ике алым бар:
Ҡала төҙөлөшө теорияһы
Төҙөлөш теорияһы таралып ултырыу системаларын һәм торама пункттарҙы планлаштырыуҙы ойоштороуҙы, социаль-иҡтисади һәм тәбиғәт шарттары менән үҙ-ара бәйләнештә уларҙың формалашыу, эшләү һәм үҫеш үҙенсәлектәрен өйрәнә. Төҙөлөш теорияһында ҡала төҙөлөшө берәмектәренең формалашыу һәм эшләү законлыҡтары тикшерелә, проект ҡарарҙары ҡабул итеү принциптары һәм критерийҙары эшләнә. Планлаштырыу һәм ҡала төҙөлөшө сәнғәтенең төрлө теоретик концепцияларының донъяға ҡараш нигеҙе булып тарихи үҙгәреүсән урбанизм фәлсәфәһе тора.
Ҡала төҙөлөшө тарихы
Яңы ҡала төҙөлөшө архитектура ҡатламында барлыҡҡа килгән, күптәр уны әле һаман тик архитектура бүлеге тип иҫәпләй. Артабан ҡала структураһы үҫеше һәм ҡатмарлашыуы менән махсус дисциплина — ижтимағи-иҡтисади, төҙөлөш-техник, архитектура-художество, санитар-гигиена проблемалары комплексын үҙ эсенә алған ҡала төҙөлөшө барлыҡҡа килде. Ошо уҡ сәбәп буйынса ҡала төҙөлөшөн белмәйенсә архитектура ҡоролошона дөрөҫ баһа биреүе ҡыйын.
Ҡала төҙөлөшөнөң бөтә тарихы дауамында ике башланғыс: объектив шарттар һәм ҡала төҙөүсенең ихтыяры көрәште. Мәскәү ҡалаһы төҙөлөшөнөң нигеҙе тарихи барлыҡҡа килгән һәм архитектор ихтыяры буйынса планлаштырылған Санкт-Петербургты быға асыҡ миҫал итеп килтерергә мөмкин.
Даими (регулярный) планлаштырыу (тура мөйөшлө, радиаль-ҡулсалы, елпеүес һымаҡ һ.б.), урындағы шарттарҙы иҫәпкә алыу, архитектура ансамблдәрен төҙөү, ландшафт архитектураһы һ. б. ҡалаларҙы планлаштырыуҙы һәм төҙөүҙе тәртипкә һалыу хеҙмәтен үтәй.
Боронғо донъя ҡала төҙөлөшө
Хәҙерге Рәсәй ерҙәрендә илебеҙ ҡала төҙөлөшө тарихы шартлы рәүештә палеолит һөйәктәренән (Донда, Воронеждан көньяҡтараҡ) башлана, унда 40 — 25 мең йыл элек 90 гектарҙан ашыу майҙанда кешеләр ултырған. Был майҙанда 60-тан ашыу төрлө ваҡытҡа ҡараған палеолит торлаҡтары һәм хужалыҡ комплекстары билдәләнгән. Майҙаны яҡынса 34-кә 7 метрлыҡ (күсәре буйынса тиҫтәләгән усаҡ менән) төрлө торлаҡ төрҙәре асыҡланған. Костёнок феномены әлеге ваҡытта Америка белгестәрен йәлеп итеү менән әүҙем өйрәнелә. Рәсәйҙә әлегәсә тағы ла бер Костёнки аналогы асыҡланмаған.
Иерихон һәм Чатал-Хююктың боронғо ҡатламдары б. э. т. 7 — 6 мең йыллыҡтарға ҡарай, стихиялы ҡала планировкаһы элементтары булып тора. Дербент ҡалаһы археологик мәғлүмәттәр буйынса 5000 йыллығын билдәләне, ләкин был дата Рәсәй ҡала төҙөлөшө тарихында киң танылыу алманы. Уралдағы Арҡайым һәм уға яҡын нығытма биләмәләре (майҙаны бер нисә гектарға тиклем) б. э. т. 3 — 2 мең йыллыҡтарҙан барлыҡҡа килә.
Беҙҙең эраға тиклем Гелон, Танаис, Фанагория, Синдская Гавань, Гермонасса һәм башҡа ҡалаларҙан килгән илебеҙ ҡала төҙөлөшө билдәле тарихы шунан башлана. Птолемей мәғлүмәттәре буйынса (уларҙы урта быуат карталары сағылдырған), Азов буйы округында һәм хәҙерге Рәсәй ерҙәрендә (Украинанан һәм элекке совет республикаларынан тыш) кәмендә егермеләгән ҡала булған.
Бөгөн ҡала һәм ауыл биләмәләрен тәртипкә килтереү йәһәтенән һиҙелерлек тәжрибәләр б. э. т. III мең йыллыҡ уртаһына — II мең йыллыҡ башына тура килә. Боронғо Мысырҙа һәм Боронғо Месопотамияла ҡаланы геометрик яҡтан дөрөҫ кварталдарға планлаштырыу ҡулланылған. Триполь мәҙәниәте протоҡалалары (Майданец, Доброводы, Тальянка һ. б.) б. э. т. 5 — 4 мең йыллыҡтарға ҡарай. Рәсәй Арҡайымы һәм уға яҡын нығытмалар б. э. т. 3 — 2 мең йыллыҡтарҙа төҙөлә.
«Өфө-2» ҡаласығы тип аталған Башҡорт (Паскарти) ҡалаһының йәше — 1500 йәш.
Классик антиклыҡ һәм эллинизм осоро ҡала төҙөлөшө
Уртала Акрополь урынлашҡан система боронғо грек ҡалалары өсөн классик булып тора, тәбиғәт тарафынан ҡурсаланыусы ҡалҡыулыҡтарҙа ҡорамдар һәм ғибәҙәтханалар, шулай уҡ һөнәрселәр һәм сауҙа итеүселәрҙең шөғөлдәренә ярашлы тау итәгендә бүленгән кварталдарҙа стихиялы рәүештә үҫкән «аҫҡы ҡала» урынлашҡан. Боронғо Афиналағы кеүек, Акрополдән башҡа, ареопаг менән агор ҙа икенсе үҙәккә әйләнгән. Диуарҙар «түбәнге ҡаланы» дошмандарҙан һаҡлаған, мәҫәлән, Афинаны Пирей диңгеҙ порты һәм Фалерон менән тоташтырған «оҙон диуарҙар». Диуарҙа йыш ҡына һөжүм итеүсе дошман өсөн «сер» булған айырым дипилон ҡапҡаһы булған. Эллинизм осоронда, сауҙа ҡалаларының интенсив үҫеше менән бәйле, рациональ һәм даими планлаштырырға тырышыу булған. Мысыр Александрияһы һәм Гипподам Милетский ҡалаһы планын төҙөгән Дейнократ, Александр Македонский архитекторы һәм тура мөйөшлө урамдар менән киҫешкән, кварталдың ҙурлығына ҡабатлы (кратный) тура мөйөшлө кварталдар һәм майҙандар барлыҡҡа килтереүсе, данлыҡлы «гипподам системаһы» авторы Гипподам Милетский исемдәре билдәле. Эллинизм осорондағы Кесе Азия ҡалаларын рациональ планлаштырыу миҫалы булып Пергам, Приена, Родос, Пальмира һәм башҡалар тора.
Римдар хәрби лагерь (каструм) йәки рим колонияһы планлаштырыуға нигеҙләнгән — тура мөйөш яғынан киҫешкән һәм донъя илдәренә йүнәлтелгән ике магистралдең күсәре буйлап «квадратура»һын: декуманус (көнсығыштан — көнбайышҡа күсәре буйынса) һәм кардо (төньяҡтан — көньяҡҡа күсәре буйынса). Шул рәүешле римдар форумдар (йәмәғәт майҙандары) ойошторған. Боронғо Рим хәрби ауылдарынан үҫеп ыҡҡан күп кенә Көнбайыш Европа ҡалаларында бындай рациональ планлаштырыу эҙҙәре һаҡланып ҡалған.
Урта быуаттарҙа ҡала төҙөлөшө
Урта быуат ҡалаларында, ҡағиҙә булараҡ, радиаль-ҡулса (һирәгерәк елпеүесле) планировка булған. Үҙәктә: цитадель, ҡәлғә, кремль, детинец, бергфрид йәки донжон. Рыцарь һарайы тирәләй посад барлыҡҡа килгән, ваҡыт уҙыу менән уны һаҡ стеналары ҡулсаһы менән уратып алғандар. Ҡала стеналарынан ситтәге кәсеп-сауҙа торамалары яңы стена ҡулсаһы, күтәрелмәле күперле һәм фланклаусы башнялы ҡапҡалар менән уратып алына, барбакан, форбург, цвингер ҡоролған; славяндар архитектураһында — захаб төҙөлгән. Ләкин эске планировка башлыса тәртипһеҙ булып ҡалған. Тәбиғәт шарттары, топография һәм урындың метафизикаһы: йылғаның, изге тауҙың булыуы, Рим, Константинополь, Мәскәү, Антверпен, Мадрид ҡалаларының ете убалы үҙенсәлеккә эйә рельефы ҡала төҙөлөшө төрлөлөгөн булдыра.
Собор һәм йәмиғ майҙаны урта быуат ҡала үҙәктәренең береһе булған, ысынында иһә ҡала тормошоноң үҙәге баҙар майҙаны, ҡайһы берҙә ратуша йәки магистрат бинаһы эргәһендә (ике үҙәктең берләшмәһе һирәк осрай) булған. Шул рәүешле көнбайыш Европа урта быуат ҡалаларына хас ике үҙәкле система барлыҡҡа килгән.
Яңырыу дәүеренең ҡала төҙөлөшө утопиялары
Беҙгә билдәле булған идеаль ҡаланы ентекле һүрәтләүгә арналған тәүге утопик трактаттарҙың береһен Италия архитекторы Антонио Филарете «Трактат об архитектуре» «Архитектура тураһында трактат» исеме аҫтында ижад итә (яҡынса 1465 й.). Тракатта Сфорцинда ҡалаһы (Милан бағыусыһы Филарет, герцог Франческо I Сфорц хөрмәтенә) тасуирлана. Филарете планындағы ҡала ҡәлғә стенаһы менән уратып алынған һәм һигеҙ нурлы йондоҙ рәүешендә. Һигеҙмөйөштөң һәр түбәһендә күҙәтеү манараһы урынлашҡан; үҙәктән уларға проспекттар һуҙылған. Был ҡала каналдар системаһы аша тышҡы донъя менән бәйле. Сфорцинданың үҙәгендә соборы менән төп майҙан бар. Филаретеның проекты астрологик символдарға бай. Идеаль ҡалаларҙың симметрик пландарын үҙенең «О городе» трактатында (1450 й. тирәһе) Альберти Леон Баттиста, Леонардо да Винчи, Джорджо Вазари, Антонио да Сангалло, Бальдассаре Перуцци, Винченцо Скамоцци (1615) тәҡдим итә.
Урбанизм идеологияһының артабанғы үҫешенә йоғонто яһаған социаль-теологик утопия Томмазо Кампанелланың данлыҡлы «Город Солнца» «Ҡояш ҡалаһы» (1602 йыл тирәһе) әҫәрендә һүрәтләнә.
Яңы заман ҡала төҙөлөшө
Француз короле Людовик XIV-нең «ҙур стиль» дәүерендә Париждың генераль планын 1676 йылдан архитектор Франсуа Блондель эшләгән. Планда ҙур архитектура ансамблдәрен булдырыу һәм перспективалар ҡаралған була. 1748 йылда француз архитекторы Пьер Патт Париждың үҙәк өлөшөнөң әле булған һәм киләсәктә планлаштырылған ҡала майҙандарын төшөргән. Ул ҡала үҙәгендә Килешеү майҙаны ансамблен булдырыу идеяһының нигеҙе булып торҙо.
XIX быуат башында Француз архитекторы Жан-Николя-Луи Дюран модулле проектлау системаһының, шул иҫәптән ҙур ҡалаларҙың торлаҡ кварталдарын планлаштырыуҙың үҙенсәлекле теорияһын һәм методикаһын тәҡдим итә.
XIX быуат уртаһында ҡалаларҙың ҡапыл үҫеше яңы ҡала төҙөлөшө ҡарарҙарын эҙләүгә этәргес бирә. Наполеон I ҡушыуы буйынса 1806 йылда Париж үҙәген реконструкциялау буйынса тәүге аҙымдар яһала, атап әйткәндә, күсәрле Риволи урамы һалына. Иҫке кварталдарҙы һүтеү һәм тәртипһеҙ төҙөлөштө ҡайтанан рәткә һалыу буйынса ҙур ҡыйынлыҡтар менән Париж префекты барон Ж. Э. Осман да ҙур уңыштарға өлгәшкән. 1853 йылда уның етәкселегендә башланған ҡала төҙөлөшө эштәре «Парижды османлаштырыу» тип атала.
Австрия архитекторы Камилло Зитте ҡала төҙөлөшөнөң иң ҙур теоретигы булған, ул донъяның алты теленә тәржемә ителгән «Художественные основы градостроительства» «Ҡала төҙөлөшөнөң художество нигеҙҙәре» китабында Европа тәжрибәһен дөйөмләштерә. Швейцария архитекторы Зигфрид Гидион «Пространство, Время и Архитектура: Становление новой традиции» (Space, Time and Architecture: The Growth of a New Tradition, 1941) («Арауыҡ, Заман һәм Архитектура: Яңы традицияның барлыҡҡа килеүе») китабында Европаның ҙур илдәрендә ҡала төҙөлөшө сәнғәте үҫешенең төп этаптарының тулы тарихы тураһында бәйән итә.
XX быуатта ҡалалар төҙөлөшө
1898 йылда Эбенизер Говард «Киләсәк баҡса-ҡалалары» тигән китабын баҫтыра. Ул күп халыҡ йәшәгән, шау-шыулы, бысраҡ ҙур ҡалаларға альтернатива сифатында ҡаланың һәм ауылдың иң яҡшы үҙенсәлектәрен берләштергән ҙур булмаған ҡалаларҙы тәҡдим итте. Бындай ҡаланың нәҡ үҙәгендә парк урынлашҡан, уны йорт янындағы участкалары менән аҙ ҡатлы төҙөлөштәрҙән торған торлаҡ зонаһы уратып алған. Говард фаразлауынса, бындай ҡала-баҡсалар ҙур ҡалаларға тығыҙлашып йәшәп ятҡан кешеләрҙе йәлеп итәсәк, улар үҙенә етерлек һәм үҙ-үҙен ҡапларлыҡ берләшмәләр төҙөй аласаҡ. Говард ҡала-баҡсалар төҙөү буйынса ассоциация ойоштора алған. XX быуаттың тәүге ун йыллығында был ассоциация Англияла ике «баҡса-ҡала» — Лечворт һәм Велвин-Гарден-Сити ҡалаларын төҙөгән. Һуңынан «ҡала-баҡса» принциптары тиҫтәләрсә ҡалаларҙы, шул иҫәптән Тель-Авивты, Канберраны, Зеленоградты проектлағанда файҙаланылған. Әммә бындай проекттарҙың барыһы ла уңышлы килеп сыҡмай, йыш ҡына улар халҡы яҡын-тирәләге ҙур ҡалаларҙа эшләгән «сабырлыҡ биҫтәләренә» әүерелгән.
«Һыҙыҡлы ҡала» концепцияһы ҙур ҡалаларҙы таратып ултыртырға тырышыу була. Бындай ҡала йәшел зона менән бүленгән сәнәғәт һәм торлаҡ биналарының параллель һыҙаттары рәүешендә, тимер юл буйлап һәм автомагистраль буйында һуҙылырға тейеш ине. Артуро Сориа-и-Мата, Мадрид райондарының береһен төҙөгәндә, был принципты ҡулланған. Әммә һуҙылған коммуникациялар һәм тарҡау инфраструктура бик күп уңайһыҙлыҡтар тыуҙырҙы, бынан тыш, дауаханалар, университеттар һәм ҙур майҙандарҙы биләгән башҡа учреждениелар өсөн һыҙатлы ҡалала урын булмай.
Вуазен планы XX быуат архитекторы Ле Корбюзье, Францияның баш ҡалаһы үҙәген үҙгәртеп ҡороуҙың ҡыйыу планын тәҡдим итеп, ҡала төҙөлөшө сәнғәтенә үҙ өлөшөн индерҙе. 1922 йылда булдырылған киләсәк ҡала киңлегенең яңы ҡарарын тәҡдим иткән «3 миллион кешегә иҫәпләнгән заманса ҡала» макеты һуңыраҡ «Вуазен планы» (Ле Корбюзье проектын хуплаусы аэропландар хужаһы Габриэль Вуазен фамилияһынан) тип үҙгәртелә. Планға ярашлы, ҡала үҙәгендәге иҫке биналарҙы һүтеү һәм Париждың яңы эшлекле үҙәген төҙөү, бының өсөн 240 гектарҙа иҫке ҡала төҙөлөшөн таҙартыу тәҡдим ителгән.
200 метр бейеклектәге (50 ҡат) ун һигеҙ бик бейек ҡатлы йорт бер-береһенән алыҫ иркен торорға тейеш ине. Бейек биналарҙы уларҙың аҫҡы өлөшөндә төҙөләсәк хеҙмәтләндереү өлкәһенең горизонталь ҡаралтылары тулыландырырға тейеш булған. Төҙөлөп ятҡан майҙан ни бары 5 % тәшкил иткән, ә территорияның ҡалған 95%-ы магистралдәр, парктар һәм йәйәүлеләр зонаһына бүленгән. План-макет тәүге тапҡыр 1925 йылда Парижда Халыҡ-ара заманса биҙәү һәм сәнәғәт сәнғәте («L’Exposition Internationale Des Arts Décoratifs et Industriels Modernes») «Эспри Нуво» («Яңы рух») павильонында тәҡдим ителә. «План Вуазен» сенсация һымаҡ ҡабул ителгән, әммә ғәмәлгә ашырылмай ҡалған.
Ошо һәм башҡа ошондай проекттарҙа — Буэнос-Айресты (1930), Антверпенды (1932), Рио-де-Жанейроны (1936), Алжирҙы «План Обюс» (1931) реконструкциялау пландары — Ле Корбюзье новаторлыҡ ҡала төҙөлөшө концепцияларын үҫтергән. Уларҙың асылы ҙур ҡалаларҙа уңайлы йәшәүҙе тәьмин итеүгә, уларҙа йәшел зоналар («йәшел ҡала» концепцияһы), заманса транспорт магистралдәре селтәре булдырыуға ҡайтып ҡалды. Был проекттарҙа Корбюзье һәм уның ярҙамсылары ландшафт дизайн-проектлауға ғәҙәти булмаған ҡарашын һәм ғәҙәттән тыш алымдарын күрһәтте.
Автотранспорттың үҫеше, интенсив урбанизация һәм һөҙөмтәлә ҡала агломерацияһының барлыҡҡа килеүе, ҡала мөхитенең бысраныуы ҡала төҙөлөшөнөң яңы принциптарын (ҡала биләмәләрен зоналарға бүлеү, район планлаштырыуы, ҡала юлдары системалары, ҡала-баҡса типтары, юлдаш ҡалалар, заманса торлаҡ райондары һәм биҫтәләре) эҙләүгә килтерҙе.
Афина хартияһы Ле Корбюзье ҡатнашлығына Афина хартияһы (Charte d’Athènes) — 1933 йылда Афинала Хәҙерге заман архитектураһы халыҡ-ара конгресында (CIAM) ҡабул ителгән ҡала төҙөлөшө манифесы. 1943 йылда тулыһынса баҫылып сыҡҡан документ тексы донъяның 33 ҙур ҡалаһын планлаштырыу һәм төҙөү тәжрибәһен алдан өйрәнеү һөҙөмтәләренә нигеҙләнгән. Һөҙөмтәлә тарихи үҙгәреш шарттарында мегаполистар эшмәкәрлегенең ҡала төҙөлөшө принциптарын һәм маҡсаттарын тамырынан үҙгәртеү ойошторолдо.
1960 йылдарҙа Америка Ҡушма Штаттарында, автомобиль иң уңайлы, ҡайһы саҡта мөмкин булған хәрәкәт итеү ысулы булған субурбанизацияға яуап булараҡ, «кешеләр өсөн ҡалалар» идеяһы барлыҡҡа килә. Кевин Линч (Kevin A. Lynch) исемле китап 1960 йылда «Образ города» баҫылып сыға. Китап 1960 йылда баҫылып сыға, унда ул ҡаланың еңел уҡыла торған тотороҡло мөхите образын тыуҙырыу, бер бөтөнгә еңел бәйләнеү һәләтенә эйә таныла торған элементтарҙы айырып күрһәтеү һәләтенең мөһим үҙенсәлеге булыуын күрһәтә. Журналист Джейн Джекобс үҙенең 1961 йылда донъя күргән «Смерть и жизнь больших американских городов» «Оло Америка ҡалаларының үлеме һәм тормошо» тигән китабында ҡаланың «аҫтан» реконструкцияларға кәрәклеге хаҡында яҙған һәм «Күп функциялы ҡатнаш файҙаланыу» идеяһын тәҡдим иткән. 1960-сы йылдарҙа шулай уҡ Дания архитекторы Ян Гейл үҙ һөнәри эшмәкәрлеген башлай, ул ҡалала йәйәүленең автомобиль алдында өҫтөнлөгө өсөн сығыш яһай. 1962 йылда Копенгагендың үҙәк урамдарының береһен ваҡытлыса ябыуҙан башлап, Гейл шул ҡала үҙәгендә йәйәүлеләр зонаһын ярайһы уҡ арттырыуға өлгәшә.
Был ҡала төҙөлөшө теоретиктарының алымы «яңы урбанизм» тип атала. Ул ҡалала йәмәғәт транспортының төп ролен, райондарҙа, кварталдарҙа һәм биналарҙа торлаҡ, сауҙа, мәҙәни, күңел асыу, рекреацион һәм башҡа функцияларҙы ҡушыуҙы, ҡалаларҙың "аҡыллы үҫеше"н күҙ уңында тотҡан (йәғни ҡаланың контролһеҙ бүленеүенә ҡаршылыҡ тыуҙырған) транзит-йүнәлеш проектлауҙы күҙ уңында тота.
Рәсәйҙә һәм СССР-ҙа ҡала төҙөлөшө
XIX быуат башында күренекле Италия архитекторы Карло Росси проекттары буйынса Санкт-Петербургтың үҙәк майҙандарында планға ярашлы төҙөлөш алып барылған. Карл Росси ҡала үҙәгендә Нева ағымына параллель рәүештә — бер, километрҙан ашыу оҙонлоҡҡа һуҙылған Һарай, Адмиралтейский һәм Сенат «өс майҙан» ансамбле ойоштороуы менән һоҡланғыс яһалма перспектива барлыҡҡа килде. Ул сәнғәттә яңы жанр — «алыҫ перспективалар архитектураһы»н булдырҙы. Европаның бер баш ҡалаһында ла, уларҙың боронғо булыуы һәм ҡанунһыҙ төҙөлөштәрҙең ҡатламы арҡаһында, бындай хәл күҙәтелмәй.
Совет осорондағы ҡала төҙөлөшө мәктәбенә 1920-се йылдарҙа Мәскәү ҡалаһындағы ВХУТЕМАС йәш архитекторҙары нигеҙ һалынған һәм артабан 1930-сы йылдарҙа ҡалаларҙы проектлау Дәүләт институтында («Гипрогор» Рәсәй ҡала төҙөлөшө һәм инвестиция үҫеше институты) эшләнгән. СССР-ҙа ҡала төҙөлөшөн үҫтереү пионеры Иван Ильич Леонидов була. 1931 йылда ул Себерҙәге Игарка ҡалаһына күсеп китә. Кире әйләнеп ҡайтҡас, Мәскәүҙе реконструкциялау проектын эшләй. 1932-1933 йылдарҙа Моспроект оҫтаханаларының береһен етәкләй.
Иван Леонидов — донъя практикаһында һирәк осрай торған (уникальный) «Ҡояш ҡалаһы» проекты авторы. Был эштә архитектор Томмазо Кампанелланың хеҙмәтенә таяна. «И. Леонидовтың ижади кредоһы архитектурала миф ижад итеү тип атарға мөмкин булған үҙенсәлекле жанр менән бәйлелер, күрәһең<…>. И. Леонидов үҙенең әҫәрҙәрен боронғо төҙөүсенең фреска йәки икона киңлеген нисек төҙөүенә оҡшаш итеп, принципиаль рәүештә һүрәтләүҙе предметтан, хәрәкәтте һүҙҙән айырмай — «Күк ҡалаһы» образын ижад итә; И. Леонидовта архитектура антураж да, фон да түгел, уның өсөн ул «Йыһан бите»нең үҙе була. . Рәсәйҙә фәнни ҡала төҙөлөшө мәктәбен инженерҙар һәм архитекторҙар Г. Д. Дубелир, А. К. Енш, М. Г. Диканский ойошторған. 1930 йылдарҙа Мәскәүҙе реконструкциялауҙың генераль планы В. Н. Семёнов етәкселегендә эшләнә.
СССР-ҙа ҡала төҙөлөшөнөң төп бурыстары:
Рәсәйҙә ҡала төҙөлөшө
Рәсәй Федерацияһы ҡала төҙөлөшө кодексына (2004 йылдың 29 декабрендәге 190-ФЗ һанлы Федераль законы) ярашлы, ҡала төҙөлөшө эшмәкәрлеге - территорияларҙы, шул иҫәптән ҡалаларҙы һәм башҡа ауылдарҙы үҫтереү буйынса түбәндәге рәүештә тормошҡа ашырылған эшмәкәрлек:
1990-2000 йылдарҙа ҙур ҡалаларҙа торлаҡҡа ажиотаж ихтыяж төҙөлөштәрҙең бейеклеге һәм тығыҙлығы артыуына килтерә. Рәсәйҙең барлыҡ ҙур ҡалаларында 25 һәм унан күберәк ҡатлы торлаҡ йорттар төҙөлә башланы. Тығыҙлап төҙөү киң таралған, ул ҡала инфраструктураһына көсөргәнеште арттыра һәм ҡала мөхите эстетикаһында кире сағылыш таба. Шулай уҡ төҙөлгән ҡала биләмәһенең экстенсив үҫеше, совет биҫтәләре төҙөлөшөн тергеҙеү иҫәбенә ҡалаларҙың киңлектә йәйелеүе дауам итә. Элекке сәнәғәт зоналарында торлаҡ һәм офис күсемһеҙ милкен төҙөү өҫтөнлөклө йүнәлеш булып тора.
Хәҙерге донъяла ҡала төҙөлөшө практикаһы
Хәҙерге дәүләттәрҙә ҡала халҡының һәм, тимәк, мәғлүмәт күләмдәренең артыуына бәйле, ҡала төҙөлөшө эшмәкәрлеген тормошҡа ашырғанда ҡала төҙөлөшө тураһында мәғлүмәтте системаға һалыусы (ИСОГД) компьютер программалары файҙаланыла. Ҡала планлаштырыуы һәм архитектураны синтезлау алымдары — ҡала төҙөлөшөн проектлау ҡулланыла.
Белая Лобань
Белая Лобань — Рәсәйҙәге йылға. Киров өлкәһе биләмәләрендә аға. Йылға Лобань йылғаһының уң ярына тамағынан 169 км өҫтәрәк  ҡушыла. Йылға оҙонлоғо 38 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Вятка йылғаһы  Аркуль ҡала тибындағы ҡасабанан Вятские Поляны ҡалаһына тиклем. Бәләкәй йылға бассейны (йылға эске бассейны) — Вятка, йылға бассейны — Кама.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Ярхон-Игол (Нин-Кан-Еган ҡушылдығы)
Ярхон-Игол  — Рәсәйҙәге йылға. Ханты-Манси АО биләмәләрендә аға. Йылға Кулын-Игол йылғаһының уң ярына тамағынан 228 км өҫтәрәк ҡушыла. Йылға оҙонлоғо 12 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Үрге Обь һыу бассейны округында урынлашҡан, һыу хужалығы участкаһы — Вах йылғаһы. Бәләкәй йылға бассейны (йылға эске бассейны) — (Үрге) Обь ҡушылдыҡтары бассейны, Васюган йылғаһынан Вахҡа тиклем, йылға бассейны — (Үрге) Обь, Иртыш ҡушылғанға тиклем.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Баринка (Пычас ҡушылдығы)
Баринка  — Рәсәйҙәге йылға. Удмурт Республикаһы биләмәләрендә аға. Йылға Пычас йылғаһының уң ярына тамағынан 3,2 км өҫтәрәк  ҡушыла. Йылға оҙонлоғо 15 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Вятка йылғаһы  Аркуль ҡала тибындағы ҡасабанан Вятские Поляны ҡалаһына тиклем. Бәләкәй йылға бассейны (йылға эске бассейны) — Вятка, йылға бассейны — Кама.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Гарри Трумэн
'''Гарри С. Трумэн''' (Harry S. Truman; 1884 йылдың 8 майы; Ламар, Миссури штаты — 1972 йылдың 26 декабре, Канзас-Сити, Миссури штаты) — дәүләт эшмәкәре, 1945—1953 йылдарҙа АҠШ-тың 33-сө президенты, Демократик партиянан. 1945 йылда 4 марттан 12 апрелгә тиклем АҠШ-тың 34-се вице-президенты.
1934 йылда Трумэн Миссури штатынан АҠШ Сенатына һайлана.
Гарри Трумэн унан алдағы президент Франклин Рузвельттың «Яңы курсы» рухында социаль-иҡтисади реформаларҙы дауам итә.
1945 йылда Икенсе донъя һуғышында АҠШ-ҡа ҡаршы булған Японияға ҡаршы атом ҡоралын ҡулланыу тураһында ҡарар ҡабул итә. Сәбәбе — АҠШ Штабтары начальниктары комитетының Америка армияһының Япон утрауҙарына сыҡҡан сағында ни тиклем ҙур юғалтыуҙар кисерәсәген күҙаллауы тураһындағы доклады.
«Һалҡын һуғыштың » башланыуы ла шулай уҡ уның исеме менән бәйле. Трумэн СССР-ға һәм коммунистик көстәргә ҡаты рәүештә ҡаршы тороу һәм бөтә донъяла тик АҠШ-тың ғына берҙән-бер лидер булыуын раҫлау яҡлы була.
Бала сағы һәм үҫмер йылдары
Трумэн 1884 йылдың 8 майында Миссури штатының Ламар ҡалаһында, фермер Джон Андерсон Трумэн һәм Марта Эллен Трумэндың ғаиләһендә тыуа. Гарри ғаиләлә өлкән бала була. Джон Виван исемле ағаһы (1886—1965) һәм Мэри Джейн исемле һеңлеһе (1889—1978) була.
Ғаилә бер нисә тапҡыр бер урындан икенсе урынға күсенә, ә Гарриға 6 йәш тулғас, Миссури штатының Индепенденс ҡалаһына килеп төнләнә. 8 йәшендә мәктәпкә бара, музыка (15 йәшенә тиклем фортепианола шөғөлләнә), китап уҡыу һәм тарих менән мауыға. Мәктәпте тамамлағас, Гарри колледжына уҡырға инә, әммә бер семестр уҡығандан һуң уҡыуын ташларға мәжбүр була һәм үҙенә эш эҙләй. Ул төрлө һөнәрҙәрҙә үҙен һынап ҡарай — тимер юлында, редакцияла, банк клеркы, ауыл хужалығы эшсеһе булырға ла тура килә уға.
Беренсе донъя һуғышы
Трумэн йәш сағынан Вест-Пойнттағы Хәрби академияға инергә хыяллана, әммә күҙҙәренең насар күреүе быға ҡамасаулай. 1905 йылда ул Миссури штатының Милли гвардияһына яҙыла, хәйләләп медосмотр үтә, һәм алты йылда Канзас-ситиҙың артиллерия батареяһында капрал дәрәжәһенә тиклем етә. 1917 йылда АҠШ беренсе донъя һуғышына ингәс, Трумэн, тәүге тапҡыр офицер званиеһын алып, Милли гвардияла хеҙмәт итә башлай.
Францияға китер алдынан Оклахома штатының Форт-Силл базаһында өҫтәмә әҙерлек үтә. 1918 йылдың урталарында экспедиция корпусы составында Европаға күсерелә. 35-се пехота дивизияһы 60-сы бригадаһы ялан артиллерияһының 129-сы полкында артиллерия батареяһына командалыҡ итә. Вогеза, Сен-Мийель һәм Аргонн урманындағы яуҙарҙа ҡатнаша. Трумэн командалыҡ иткән осорҙа уның батареяһындағы бер генә һалдат та һәләк булмай.
1919 йылдың апрелендә демобилизациянан һуң капитан чинында Элизабет Уоллес Ферманға өйләнә. Бизнес менән шөғөлләнә, ләкин 1922 йылдағы көрсөк осоронда бөлгөнлөккә төшә.
Сәйәси карьераһы
Гарри Трумэндың сәйәси карьераһының башланыуы Канзас-ситиҙың мэры һәм Миссури штатында Демократик партия аппараты етәксеһе Том Пендергастың исеме менән тығыҙ бәйле. Уның ярҙамына таянып, шулай уҡ Беренсе донъя һуғышы ветерандары араһында популяр булыуы арҡаһында, Трумэн 1922 йылда Джексон округында судья булып һайлана (дүрт йылдан һуң ғына юридик белем ала). 1924 йылда был вазифаға ҡайтанан һайлана алмай, әммә 1926 йылда округ суды рәйесе булып китә.
Был вазифала ике мөҙҙәт эшләй, 1934 йылда тағы ла Пендергаст ярҙамында Трумэнд АҠШ Сенаты ағзаһы итеп һайлана. Коррупциянер булған партия босы ярҙамында үрләгәнгән күрә тәүҙәрәк репутацияһы бер аҙ шикле булыуына ҡарамаҫтан, үҙ бурыстарына намыҫлы ҡарашы һәм коллегалары менән дуҫтарса мөнәсәбәте арҡаһында, Трумэндың тиҙ арала абруй яулай. Трумэн Франклин Рузвельт тәҡдим иткән «яңы курсты» хуплай. Шуға ла ҡарамаҫтан, 1940 йылда сенатҡа икенсе тапҡыр һайланырға ниәтләгәнендә бик ауырлыҡ менән уңышҡа өлгәшә. Был юлы ла ул Р. Ханниган етәкселегендәге урындағы партия комитеты ярҙамында, бер нисә тауышты артыҡ йыйып, сенатҡа һайлана, ә элекке дуҫы Пендергаст төрмәгә ултыртылған була.
Икенсе бөтә донъя һуғышы йылдарында, Милли оборона программаһының үтәлеү барышын тикшергән сенат комитетының рәйесе булараҡ, халыҡ араһында танылыу яулай; комитет дәүләт аҡсаһын һөҙөмтәһеҙ ҡулланыу осраҡтарын һәм хәрби контракттар төҙөгәндә коррупцияға юл ҡуйылыуын асыҡлай.
Германия Советтар Союзына һөжүм иткәндән һуң бер нисә көн үткәс, "Нью Йорк Таймс"тың 1941 йылдың 24 июнендәге һанында Трумэндың түбәндәге һүҙҙәре баҫылып сыға: ''Германияның еңә барыуын күрһәк, Рәсәйгә, әгәр ҙә ки, Рәсәй еңеүгә өлгәшә бюашлаһа, Германияға ярҙам итергә тейешбеҙ. Шулай итеп, уларҙың бер-береһен күберәк юҡ итеүҙәренә өлгәшергә кәрәк. Хәйер, мин үҙем ниндәй шарттарҙа булһа ла Гитлерҙың еңеүен теләмәйем. Уларҙың береһе лә биргән һүҙендә тормай''.
1945 йылдың 12 апрелендә, көтмәгәндә вафат булған Рузвельт урынына, АҠШ конституцияһына ярашлы, Трумэн президент посын биләй.
Президентлыҡ осоро
Президент посында эшләй башлауының беренсе көнөнән үк Трумэн Рузвельттың тышҡы сәйәсәтенең төп өлөшө булған мәсьәләне — СССР менән союздашлыҡ мөнәсәбәттәрен ҡайтанан тикшерә башлай. Килеп тыуған фекер айырымлыҡтарын (бигерәк тә Көнсығыш Европаның һуғыштан һуңғы ҡоролошо мәсьәләләре буйынса) Трумэн, Советтар Союзы мәнфәғәттәрен иҫәпкә алмайынса, көс ҡулланып хәл итергә тырыша.
Икенсе донъя һуғышының тамамланыуы
Икенсе бөтә донъя һуғышының тамамланыуы һәм һуғыштан һуңғы көйләнеш Трумэн алдына ҡуйылған иң тәү сираттағы бурыстарҙың береһе була. Германияның капитуляцияһынан һуң Трумэн Европаның һуғыштан һуңғы үҫешенең төп параметрҙарын билдәләгән Потсдам конференцияһында (1945 йылдың 17 июле — 2 авгусы) ҡатнаша.
Трумэн, Рузвельт Ялталағы конференцияла Сталинға артыҡ ҙур ташламалар яһаны, тип иҫәпләй. Европаны һәм бигерәк тә Көнсығыш Европаны азат итеү буйынса фекер айырымлыҡтары килеп тыуа. 24 июлдә Трумэн Сталинға кинәйәле рәүештә АҠШ-та атом бомбаһы булдырылыу хаҡында белдерә. Үҙенең Потсдам көндәлегендә президент түбәндәгеләрҙе яҙа: «Беҙ…… кешелек тарихында иң ҡот осҡос булған ҡоралды эшләүгә өлгәштек… Был ҡорал Японияның хәрби объекттары, һалдаттары һәм моряктарына ҡаршы ҡулланыласаҡ… Донъя етәксеһе булараҡ, беҙ дөйөм уңайлыҡ хаҡына был бомбаны ташларға бурыслыбыҙ, тик иҫке баш ҡалаға ла һәм яңы баш ҡалаға ла түгел».
Японияға атом бомбаһын ташлау
1945 йылдың йәйендә Ҡораллы Көстәр штабтары начальниктары Комитеты атом бомбаһын Японияға ҡаршы ҡулланырға тәҡдим итә. Трумэндың тәҡдимде кире ҡаға; ғәйәт ҙур емергес көскә эйә булған бындай ҡот осҡос ҡоралды ҡасан да булһа хәрби конфликттың реаль шарттарында ҡулланыу мөмкинлеген Трумэн күҙ алдына ла килтерә алмай.
Әммә хәрби эксперттар президентты Япон утрауҙарында артабан һуғыш алып барыуҙың уңышлы булмауын күҙаллаған фараздар менән таныштыра. Әгәр АҠШ Япон утрауҙарында хәрби хәрәкәттәр башларға ҡарар итһә, япон армияһының ҡырҡа ҡаршылығы көсәйәсәк, япон халҡы ла үҙ армияһы яҡлы буласаҡ. Һуғыш тағы ла 1 йыл самаһы дауам итәсәк, тип күҙаллана. АҠШ 1 миллионға яҡын һалдатын юғалтасаҡ. Әхлаҡи һәм сәйәси күҙлектән ҡарағанда был хәл Трумэндың һайлаусылар араһында популярлығының кәмеүенә килтерәсәк; өҫтәүенә шул тиклем һалдат һәм офицерҙың һәләк булыуын президентҡа ғәфү итмәйәсәктәр. Бер ни тиклем икеләнеүҙәрҙән һуң Трумэн һуғыштан һуңғы этабында атом ҡоралын ҡулланырға рөхсәт бирә.
АҠШ президенты үҙенең ҡарарын түбәндәгесә дәлилләй: Япон утрауҙарына атом бомбаһын ташлау Японияның һуғыштан сығыуын тәьмин итәсәк, шулай уҡ Японияла һәм Америкала йөҙәр меңләгән кеше ғүмерҙәрен һаҡлап ҡаласаҡ.
1945 йылдың авгусында Трумэн хәрбиҙәрҙең Японияның Хиросима һәм Нагасаки ҡалаларына атом бомбаһын ташлау тәҡдиме менән ризалаша. Бары тик шунан һуң ғына АҠШ ғәскәрҙәре Японияны оккупациялай. Япония императоры хәрби хәрәкәттәрҙе туҡтатырға, капитуляция шарттарын эшкәртеп, солох төҙөүҙе тәҡдим итә.
Һалҡын һуғыш
Һуғыштан һуң СССР һәм АҠШ араһындағы мөнәсәбәттәр насарая бара. 1946 йылдың 5 мартында АҠШ-ҡа килгән Уинстон Черчилль Фултондағы Вестминстер колледжынан (Westminster College (Missouri)) «донъя эштәре» тураһында лекция уҡырға саҡырыу ала. Черчилль Фултонда уны Трумэн оҙатып йөрөргә һәм уның телмәр һөйләүендә булырға тейеш, тигән шарт ҡуя. 1947 йылдың 12 мартында Трумэн үҙ доктринаһын уҡып ишеттерә, уның буйынса Төркиәгә һәм Грецияға, уларҙы «халыҡ-ара коммунизмдан» ҡотҡарыу маҡсатында, ярҙам тәҡдим ителә. Һалҡын һуғыш башланғандан һуң был мөһим ваҡиғаларҙың береһе була.
Маршалл планы
1947 йылда Маршалл планы төҙөлә. Уның буйынса Европа илдәре хөкүмәттәренән һул партия вәкилдәрен сығарыу, Көнсығыш Европа илдәре һәм СССР-ҙан продукция һатып алыуҙан баш тартып (мәҫәлән, Франция Польшанан күмерҙе тоннаһын 12 доллар менән алмайынса АҠШ-тан яҡынса 20 долларлыҡ күмерен һатып алрға тейеш була), нигеҙҙә, Америка тауарҙарын һәм ҡоралын һатып алыуға кредит биреү шарттарында Европа илдәре иҡтисадын тергеҙеү күҙаллана.
1948 йылдың апрелендә ғәмәлгә ашырыла башланған был план 4 йыл эшләй. Был осорҙа Европа Иҡтисади Хеҙмәттәшлек ойошмаһына берләшкән Европа илдәренә аяҡҡа баҫыу өсөн 13 миллиард долларлыҡ иҡтисади һәм техник ярҙам күрһәтелә.
НАТО
Трумэн НАТО хәрби блогын төҙөү яҡлы була. Европала Советтар Союзы экспансияһын туҡтатыу өсөн ул ошондай тәҡдим менән сығыш яһай. 1949 йылдың 4 апрелендә АҠШ, Канада, Европаның бер нисә иле яңы хәрби альянс төҙөү тураһында килешеүгә ҡул ҡуя. Төркиә менән Греция был блокҡа 1952 йылда инә.
Ҡытай
1949 йылдың 1 октябрендә Мао Цзэдун Ҡытай Халыҡ Республикаһының ойошторолоуын иғлан итә. Ҡолатылған Чан Кайши АҠШ ғәскәрҙәре ярҙамында Тайвань утрауына ҡаса. Шанхай ҡалаһы районында совет хәрби һауа көстәре төркөмө урынлашҡанға тиклем Тайвань, АҠШ-тың өнһөҙ рөхсәте менән, бер туҡтауһыҙ Ҡытай ҡалаларына һауанан һүжүм итә.
Вьетнам
1945 йылда Хо Ши Мин Вьетнамдың азат ителгән территорияһында Вьетнам Демократик Республикаһының (ДРВ) бойондороҡһоҙлоғон тип иғлан итә. Әммә Франция Вьетнамға ҡаршы колониаль һуғыш башлай. 1950 йылда Һиндҡытай СССР һәм Ҡытай тарафынан рәсми танылыу алғандан һуң АҠШ Францияға хәрби-иҡтисади ярҙам күрһәтә башлай. 1950 йылда Францияға 10 миллион доллар, 1951 йылда тағы 150 миллион доллар бүленә.
Кореялағы һуғыш
1950 йылдың 25 июнендә Төньяҡ Корея армияһы Көньяҡ Кореяға һөжүмен башлай. Ғәмәлдә АҠШ, БМО-нан хуплау алып, шунда уҡ тиерлек был һуғышҡа ҡушыла. Тәүге айҙарҙа ауыр еңелеү кисерһәләр ҙә, Америка ғәскәрҙәре артабан Төньяҡ Кореяның хәрби көстәрен туҡтатыуға өлгәшә, ә сентябрҙә уңышлы һөжүм башлай. Ҡытайҙың хәрби көс менән ярҙам күрһәтеүе арҡаһында ғына КХДР юҡҡа сығыуҙан ҡотолоп ҡала. БМО ғәскәрҙәренең бер нисә еңелеүенән һуң фронт линияһы бер аҙ тотороҡлана, һәм Кореяла позиция һуғышы башлана.
1950-се йылдарҙың беренсе яртыһында АҠШ-тың тышҡы сәйәсәтендә Корея һуғышы мөһим ваҡиғаларҙың береһе була. Уның оҙаҡҡа һуҙылыуы, һәм 1952 йылға был һуғыштың бер ниндәй ыңғай һөҙөмтәгә килтермәйәсәгенең асыҡланыуы Трумэндың сәйәси рейтингына кире йоғонто яһай, шуға ла ул сираттағы президент һайлауҙарына үҙ кандидатураһын ҡуймай. Һайлауҙарҙа республикалыларҙан кандидат булған Дуайт Эйзенхауэрҙың Кореяла хәрби хәрәкәттәрҙе туҡтатырға вәғәҙә биреүе генә Республика партияһының һайлауҙарҙа еңеүен тәьмин итә.
Корея һуғышына бәйле Трумэн, юғары поста булғанда иң түбән рейтингҡа эйә булған президенттарҙың береһе булараҡ, АҠШ тарихына инеп ҡала.
Эске сәйәсәте
Трумэн президент булған осорҙа профсоюздар менән көсөргәнешле мөнәсәбәттәр һаҡлана. 1947 йылда ҡабул ителгән Тафта-Хартли законы (Labor Management Relations Act of 1947), забастовкаларға сығыу хоҡуғын һиҙелерлек рәүештә сикләй. Шул уҡ йылда Трумэн раса сегрегацияһын бөтөрөү буйынса тәүге аҙымды эшләргә тырышып ҡарай, был Демократик партияның бүленеүенә һәм диксикрат төркөмөнөң хасил булыуына килтерә. Илдең именлеген тәьмин итеү программаһы ҡабул ителә, сенатта хөкүмәткә коммунистар үтеп ингән тип иҫәпләгән Джозеф Маккарти ҙур йоғонто менән файҙалана, һөҙөмтәлә коммунистарҙың гражданлыҡ хоҡуҡтары, ирке сикләнә һәм улар эҙәрлекләнә (маккартизм). 1948 йылда Трумэн «Ғәҙел курс» программаһын тәҡдим итә. Әммә республикалылар тарафынан контролләнгән Конгресс быға ҡаршы була. Президент булған осоронда Трумэн һәр саҡ Конгрессҡа ҡаршы тора һәм үҙенә дөрөҫ булып күренмәгән һәр мәсьәләгә вето (тыйыу) һала.
Үлтерергә тырышыу
1950 йылдың 1 ноябрендә ике пуэрторикан Гриселио Торресола һәм Оскар Кольясо Трумэнды үҙенең йортонда үлтерергә тырыша. Әммә йортҡа үтеп инә алмайҙар — Торресола үлтерә, ә Кольясо яралана һәм ҡулға алына. Кольясо электр ултырғысында язалауға хөкөм ителә, ләкин һуңғы мәлдә Трумэн уның язаһын ғүмерлек төрмә менән алмаштыра (1979 йылда Джимми Картер уға амнистия иғлан итә, 1994 йылда вафат була).
Президентлыҡтан һуң
1952 йылда һайлауҙа Трумэн үҙ кандидатураһын тәҡдим итмәй. Дуайт Эйзенхауэр ил президенты була. 1957 йылда Трумэн Индепенденс ҡалаһында үҙ китапханаһын аса. 1963 йылда Линдон Джонсон президент була, ул Трумэндың күп кенә пландарын тормошҡа ашыра.
Трумэн 1972 йылдың 26 декабрендә иртәнге сәғәт 8 тула 10 минутта Канзас-Сити ҡалаһында пневмониянан вафат була. Гарри Трумэн үҙ китапханаһы ихатаһында ерләнә.
1995 йылда уның хаҡында «Трумэн» фильмы төшөрөлә.
Масонлыҡта
1909 йылдың 9 февралендә Гарри Трумэн масондар ойошмаһының «Белтон» ложаһына (Миссури штаты) ҡабул ителә. 1911 йылда ул «Грендвью» ложаһын ойошторуҙа ҡатнаша, уның беренсе хөрмәткә лайыҡ оҫтаһы тип таныла.
1945 йылда ул Боронғо һәм ҡабул ителгән шотланд уставының 33° баҫҡысына күтәрелә, һәм Көньяҡ юрисдикцияның Юғары советы эргәһендә Вашингтонда юрисдикцияның юғары советының почетлы ағзаһы итеп һайлана.
Хәтер
АҠШ-тың һауа-диңгеҙ авианосецына Гарри Трумэндың исеме бирелә — USS Harry S. Truman (CVN-75).
1948 йылда барлыҡҡа килгән Израиль Дәүләте Трумэн күрһәткән ярҙам өсөн рәхмәт йөҙөнән Израилдәге тораҡ пунктына Кфа-Трумэн исемен бирә.
Ярхон-Игол (Лектог-Еган ҡушылдыгы)
Ярхон-Игол  — Рәсәйҙәге йылға. Ханты-Манси АО биләмәләрендә аға. Йылға Лектог-Еган йылғаһының уң ярына тамағынан 30 км өҫтәрәк ҡушыла. Йылға оҙонлоғо 14 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Үрге Обь һыу бассейны округында урынлашҡан, һыу хужалығы участкаһы — Вах йылғаһы. Бәләкәй йылға бассейны (йылға эске бассейны) — (Үрге) Обь ҡушылдыҡтары бассейны, Васюган йылғаһынан Вахҡа тиклем, йылға бассейны — (Үрге) Обь, Иртыш ҡушылғанға тиклем.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Павлов майҙаны (Новочеркасск)
Павлов майҙаны — Ростов өлкәһе Новочеркасск ҡалаһы майҙандарының береһе.
Тарих
XIX быуат башында Павлов майҙанында дон казактарының төп учреждениелары торған. Был урында 15 йыл дауамында Яңы Черкасскиҙың административ үҙәге була. Майҙан исеме ул ваҡытта Парад майҙаны тип йөрөтөлә.
1895 йылдағы документтарҙа ул Институт майҙаны тип атала башлай, сөнки XIX быуат уртаһынан башлап был урында Мария дон ҡатын-кыҙҙар институты тора. Институты икенсе бинаға күсерелгәс, майҙан яңынан Дон Ғәскәре атаманы Н. И. Святополк-Мирской исемен йөрөтә. 1910 йылда майҙан территорияһында Серафим Саровский сиркәүен һалалар. Һуңынан сиркәү 1930-сы йылдарҙа емерелә. Шул уҡ ваҡытта майҙандың исеме тағы ла үҙгәртелә, ул немец социалисты Фердинанд Лассаль хөрмәтенә Лассаль майҙаны тип атала.
1963 йылда майҙан Павлов майҙаны тип атала. XXI быуат кешеләре был майҙандың Бөйөк Ватан һуғышы геройы Павлов хөрмәтенә аталғанын беләләр. 1942 йылдың сентябрендә ул Тимофей Васильевич Колыванов менән бергә, немец һуғыш кәрәк-яраҡтары тейәлгән вагонды шартлатып, тимер юл хәрәкәтен туҡтатҡан. Бының өсөн немецтар уны үлтергәндәр. Георгий Павлов үлгәндән һуң 2-дәрәжә Ватан һуғышы ордены менән бүләкләнгән.
Оло Китячка
Оло Китячка — Рәсәйҙәге йылға. Киров өлкәһе, Удмурт Республикаһы, Марий-Эл Республикаһы, Татарстан Республикаһы биләмәләрендә аға. Йылға Бурец йылғаһының һул ярына тамағынан 12 км өҫтәрәк  ҡушыла. Йылға оҙонлоғо 20 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Вятка йылғаһы  Аркуль ҡала тибындағы ҡасабанан Вятские Поляны ҡалаһына тиклем. Бәләкәй йылға бассейны (йылға эске бассейны) — Вятка, йылға бассейны — Кама.
Оло Максанка
Оло Максанка — Рәсәйҙәге йылға. Киров өлкәһе, Удмурт Республикаһы, Марий-Эл Республикаһы, Татарстан Республикаһы биләмәләрендә аға. Йылға Максанка йылғаһының һул ярына тамағынан 19 км өҫтәрәк  ҡушыла. Йылға оҙонлоғо 13 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Вятка йылғаһы  Аркуль ҡала тибындағы ҡасабанан Вятские Поляны ҡалаһына тиклем. Бәләкәй йылға бассейны (йылға эске бассейны) — Вятка, йылға бассейны — Кама.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Аграфенка
Аграфенка — Рәсәйҙәге йылға. Түбәнге Новгород өлкәһе,Марий Эл Республикаһы/Кострома өлкәһе,Киров өлкәһе биләмәләрендә аға. Йылға Шада йылғаһының уң ярына тамағынан 14 км өҫтәрәк ҡушыла. Йылға оҙонлоғо 16 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Үрге Волга һыу бассейны округында урынлашҡан, һыу хужалығы участкаһы — Ветлуга йылғаһы Ветлуга ҡалаһынан тамағына тиклем. Бәләкәй йылға бассейны (йылға эске бассейны) — Волга ҡушылдыҡтары бассейны, Ока тамағынан Куйбышев һыуһаҡлағысына тиклем (Сура бассейны һаналмай), йылға бассейны — (Үрге) Волга, Куйбышев һыуһаҡлағысына тиклем (Ока бассейны ҡушылмай).
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Оло Сардык
Оло Сардык — Рәсәйҙәге йылға. Киров өлкәһе, Удмурт Республикаһы, Марий-Эл Республикаһы, Татарстан Республикаһы биләмәләрендә аға. Йылға Кильмезь йылғаһының уң ярына тамағынан 177 км өҫтәрәк  ҡушыла. Йылға оҙонлоғо 19 км.
Башҡорт уғы
Башҡорт уғы — Германияның Шварца коммунаһындағы Изге Лауренция сиркәүенең көмбәҙендәге шарға ҡаҙалған уҡ.
Тарих
Тарихи сығанаҡтарҙан билдәле булыуынса, 1814 йылдың 14 апрелендә Изге Лауренция сиркәүе янында Шварцбург-Рудольфштадт (Тюрингия) кенәзлеге принцы Карл Гюнтер уҡ-һаҙаҡтың көсөнә шик белдергәс, дүрт башҡорт йәйәнән атыу оҫталығын күрһәтмәксе була. Сиркәү башняһы көмбәҙенә ҡала майҙанының ҡаршылаш яғынан атырға килешәләр. Бер яугирҙың уғы көмбәҙҙең ныҡлы көбөн тишеп ҡаҙала. Ағас уҡ серегәс, уның тимер күсермәһен эшләп, ҡайтанан көмбәҙгә ҡуялар, оригиналды музейға тапшыралар.
Оло Сардык
Һыу реестры мәғлүмәттәре
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Башҡорт уғы
Тарих
Башҡорт яҙыусыһы Яныбай Хамматов «Төньяҡ амурҙары» дилогияһын яҙған ваҡытта 1812 йылғы Ватан һуғышында ҡатнашҡан башҡорт яугирҙары юлынан үтә. Яныбай Хамматов Веймар ҡалаһы архивында булғанда, унан йөҙ саҡрым самаһы алыҫлыҡтағы Шварца коммунаһында бер тарихи уҡ һаҡланыуы хаҡында белә. Коммунаға килгәс тә ул бының шаһиты була — сиркәүҙә яҙыусыға баш бармаҡ йыуанлығындағы уҡты күрһәтәләр. Уҡтың оҙонлоғо бер метр һәм ул ныҡ тутыҡҡан була. Уҡ әҙип килерҙән бер ай алда ғына сиркәү башняһында торған урынынан ысҡынып төшкән. Унда элек ҡәҙимге башҡорт уғы ҡаҙалып торған. 1819 йылда ағас уҡ сереп килеп төшкәс, урынына ошо ҡорос уҡты ҡуйғандар. Әммә уны Хамматовтың күҙ алдында ҡайтанан күтәреп, элекке урынына нығытып ҡуялар. Уҡҡа ауыл халҡының мөнәсәбәтен 1980 йылда «Киске Берлин» гәзитендә баҫылып сыҡҡан мәҡәлә бер ни ҡәҙәр асыҡлай булырға тейеш. Ундағы һүрәт аҫтына «Был уҡты амурҙар түгел, башҡорт һуғышсылары атҡан» тип яҙылған була. Гәзиттең шундай аңлатма биреүендә тәрән мәғәнә бар. Шварца ауылы халҡы ла уны тиккә генә ҡәлғә архивында ҡәҙерләп һаҡламай. Уның өсөн был ҡомартҡының амурҙар атҡан уҡ булыуы ҡиммәт.
Ҡорос уҡ күп йылдар сиркәү манараһын биҙәп тора. 2013 йылдың сентябрендә Германияла Лейпциг ҡалаһы янындағы Халыҡтар һуғышы — Европаны Наполеон илбаҫарҙарынан азат итеүҙең 200 йыллы билдәләнә. Был ваҡиғала башҡорт диаспораһы вәкилдәренән торған делегация ҡатнаша. Делегация составында Ирек Байышев, тарихсы Рәмил Рәхимов, командир Илдар Шәйәхмәтов етәкселегендә «Башҡортостан Республикаһының «Любизар» беренсе атлылар полкы» хәрби-тарихи клубы ағзалары, режиссёр һәм журналист, «Сена буйында ҡурай моңо» фильмы авторы Нәсүр Йөрөшбаев һәм башҡалар булды. Немец яғы, үҙ сиратында, Наполеонды еңеүҙең 200 йыллығына һәм башҡорт яугирҙарының сит ил походтарында ҡатнашыуы хөрмәтенә ҡорос уҡты алтынға алыштырырға ҡарар итте. Сиркәү стенаһына ҡуйылған алтаҡтаны Азат Ҡужин биҙәй. Ал таҡтаны һәм алтын уҡты ҡуйыу сығымдары Ирек Байышев иҫәбенә башҡарыла.
Танаис (кинотеатр)
Танаис — Ростов өлкәһенең Новочеркасск ҡалаһындағы кинотеатр. Ҡаланың иң боронғо кинотеатры. Урындағы әһәмиәткә эйә архитектура ҡомартҡыһы.
Тарихы
1903 йылда Новочеркасск ҡалаһындағы Платовский проспектында Кондратова йортонда «Патэ» кинотеатры асыла, ул Париждан килтерелгән «Ф. и Э. Патэ» француз компанияһы техникаһы менән йыһазландырылған була. Кинотеатр тәүге исемен ошо кампания хөрмәтенә ала ла инде. Урындағы казак ҡатын Евдокия Петровна Кондратова бинаны махсус рәүештә кинотеатр өсөн төҙөтә. Был бина ҡалала тик кинотеатр бинаһы итеп төҙөлгән беренсе йорт була, уның тарихи әһәмиәте лә шунда.
Иң тәүҙә кинотеатр бинаһы эргәһендә балкон була. Беренсе ҡатта һул яҡтан галантерея магазины була, ә уң яҡтан — бөҙрәхана. Подвалында шарап мөгәрәбе урынлашҡан була. Бөтә XX быуат дауамында бина туранан тура тәғәйенләнеше буйынса ҡулланыла, унда башҡа бер ниндәй ҙә магазиндар булмай. Кинотеатрҙың бары тик исеме генә үҙгәрә — 1927 йылда «Патэ» кинотеатры «Темп» тип үҙгәртелә, артабан — «III Интернационал», «Советский», «Комсомолец» һәм инде 90-сы йылдарҙа — «Танаис».
2000-се йылда бина ремонтҡа ябыла, ә 2010 йыл башында һатыуға ҡуйыла.
Аржеваж
Аржеваж — Рәсәйҙәге йылға. Марий Эл Республикаһы биләмәләрендә аға. Йылға Кума йылғаһының һул ярына тамағынан 6,7 км өҫтәрәк ҡушыла. Йылға оҙонлоғо 14 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Үрге Волга һыу бассейны округында урынлашҡан, һыу хужалығы участкаһы — Ветлуга йылғаһы Ветлуга ҡалаһынан тамағына тиклем. Бәләкәй йылға бассейны (йылға эске бассейны) — Волга ҡушылдыҡтары бассейны, Ока тамағынан Куйбышев һыуһаҡлағысына тиклем (Сура бассейны һаналмай), йылға бассейны — (Үрге) Волга, Куйбышев һыуһаҡлағысына тиклем (Ока бассейны ҡушылмай).
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Таганрог металлургия заводы
"Таганрог металлургия заводы "Асыҡ акционерҙар йәмғиәте (ААЙ «ТАГМЕТ») — рәсәй металлургия кәсепханаһы, Рәсәйҙәге торбалар эшләүсе иң ҙур металлургия кәсепханаһы (предприятие). Ул «Оло һигеҙ» торбалар эшләү заводына ҡарай. Ҡорос һәм торбалар сығарыуҙа махсуслашҡан. Торба металлургия компанияһына инә.
Тарих
Таганрогта 1896 йылда титуляр кәңәшсе Н. Т. Флиге һәм бельгия подданныйҙары граф П. де Гемптин, Л. Тразенстер һәм Ю. Б. Герпеньи металлургия заводы төҙөү өсөн Рус-Бельгия акционерҙары йәмғиәтен барлыҡҡа килтерәләр. Уның төп акционеры Бельгия гражданы Альберт Нев була. Ул Көньяҡ-Көнсығыш тау идаралығына завод төҙөү " Бельгия капиталистары булған Угрэ(Бельгия) Металлургия акционерҙар йәмғиәте" һәм Француз торбалар заводы йәмғиәте акционерҙары, шулай уҡ Бельгияның Жюпильи ҡорос прокатлау заводы акционерҙары инициативаһында алып барыла " ип хат яҙған.
Льеж ҡалаһының иҫке бельгия заводы фирмаһы «Джон Коккерилдән» завод йыһаздары һүттерелеп Таганрогҡа ксереп килтерелгән.
Лос-Анджелес
Лос-А́нджелес (Los Angeles, Los Ángeles, МФА: ; иҫкесә Лос-Анжелос, Лос-Анжелес, Лос-Анхелес, шулай уҡ L.A. һәм City of Angels — Фәрештәләр ҡалаһы (Город Ангелов) булараҡ билдәле, Америка Ҡушма Штаттарында Калифорния штатының көньяғында Тымыҡ океан яры буйында урынлашҡан. Штатта халҡы һаны буйынса иң ҙуры һәм илдә икенсе урында (2009 йылдың 1 июленә ҡарата — 3 831 868 кеше) . Ҡала шул уҡ исемле округтың, 17 млн халыҡлы Оло Лос-Анджелес агломерацияһының административ үҙәге. Лос-Анджелес халҡын «Angelenos» тип йөрөтәләр (анджели́нос тип әйтелә).
Таганрог металлургия заводы
Тарих
Заводты рәсми асыу тантанаһы 1897 йылдың 28 июнендә үтә. Был ваҡытҡа заводтың беренсе домна һәм мартен мейестәре тоҡандырыла, листопрокат цехын әҙерлек һыҙығына ҡуялар.
Лос-Анджелес
Лос-Анджелес донъялағы иң ҙур мәҙәни, фәнни, иҡтисади, мәғариф үҙәктәренең береһе булып тора. Ҡала шулай уҡ — кино, театр, музыка, әҙәбиәт һәм телевидение өлкәһендә күңел асыу индустрияһының иң ҙур үҙәктәренең береһе.
Таганрог металлургия заводы
Тарих
Беренсе продукцияны завод 1897 йылдың 27 сентябрендә сығара. Бельгия инженерҙары, урта звено етәкселәре улар өсөн завод янында «Колонка» районында махсус төҙөлгән дйорттарға урынлаштырыла.
1914 йылда завод хәрби продукция: броня биттәр, шрапнель гранаталары — сығара.
1918 йылда завод хөкүмәткә алына.